יוהאן אורב

יוהאן אורב (באסטונית: Johann Urb; נולד ב-24 בינואר 1977) הוא שחקן אסטוני.

ביוגרפיה
אורב נולד בטאלין שבאסטוניה. בגיל עשר לאחר גירושי הוריו עבר לפינלנד ביחד עם אמו ובעלה הפיני. בגיל שבע עשרה נסע לניו יורק שם מתגורר אביו, החל לפתח שם קריירת דוגמנות, ולאחר מכן למד בבית הספר למשחק של לי סטרסברג.

ב-2001 שיחק תפקיד קטן בסרט זולנדר ואחר כך הופיע גם בסרט 1408. 

בטלוויזיה שיחק תפקיד אורח בסדרות CSI: מיאמי והפמליה, ב-2006 שיחק בסרט "All In" לצד מייקל מדסן העוסק בסטודנטים לרפואה המנסים לנצח בתחרות פוקר.

הוא שיחק בדרמת הנעורים מגרש ביתי כבחור שברוק (סופיה בוש) יוצאת עמו.

ב-2007 שיחק במספר פרקים בסדרה "צהוב!" לצד קורטני קוקס, ב-2008 שיחק בקומדיה "Strictly Sexual" עם אמבר בנסון, ב-2009 החל לשחק תפקיד ראשי בסדרה איסטוויק.

קישורים חיצוניים

שחקני קולנוע וטלוויזיה אסטונים
דוגמנים
בוגרי מכון לי סטרסברג לתיאטרון ולקולנוע
מהגרים מאסטוניה לארצות הברית
אסטונים שנולדו ב-1977